  Наталья Тетерина Свердловск улосвылысь биатлонистка Светлана Миронова «Ижевская винтовка» ӵошатскон улсын ортчем спринтын нырысетӥ инты басьтӥз. Екатеринбургысь спортсменка выдыса ыбылӥськон одӥг янгыш лэсьтӥз озьы ке но устоез луыны быгатӥз, ивортэ Удмуртиысь Спортъя министерстволэн пресс-службаез. Кыкетӥ инты Ямало-Ненец округысь Лариса Куклина басьтӥз. Чылкыт ыбылӥськонэн но со вормисьлэсь со 8,4 секундлы бере кылиз. Красноярскысь Наталья Гербулова, одӥг мишене йӧттытэк, Мироновалы 26,5 секунд келяз но куинетӥ луиз. Ваньмыз спринтэ 34 биатлонисткаос пыриськизы. Удмуртиысь спортсменкаос ӵошатсконын ӧз бызе. Нылкышно спринт «Ижевская винтовка» ӵошатсконъёсты йылпумъяз. Тодэ вайытом, 29-тӥ толсуре воргоронъёслэн нимаз бызьылоназы Ханты-Мансийскысь Семён Сучилов устоез луиз. Наталья Гербуловалы «Ижевская винтовка» кык медаль ваиз, одӥгез соос пӧлысь зарни. Тегъёс: Спорт Ижкар Биатлон Удмуртия Ижевскаявинтовка спортъяминистерство  